|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

13.12.2024 г.

**А1 България е отличена с наградата „True Leader“ в телекомуникациите за 2023 година**

* *А1 е носител на приза „True Leader“ в дванадесетото издание на инициативата на ICAP CRIF Bulgaria.*
* *Наградата е признание за водещата роля на компанията в сектора на телекомуникациите и постигнатите високи резултати.*

А1 България беше удостоена с престижната награда „True Leader“ за 2023 година, присъдена в дванадесетото издание на инициативата на ICAP CRIF Bulgaria. Отличието е признание за водещата роля на компанията в сектора на телекомуникациите и постигнатите високи резултати. Наградата нарежда А1 сред лидерите по ключови бизнес показатели като висока доходност (EBIDTA), увеличаване или запазване на броя на служителите (2023 спрямо 2022), финансова стабилност и утвърждаване като лидер в бранша през изминалата година.

„Тази награда е признание за усилията и отдадеността на целия екип на А1. Вярваме, че успехът идва тогава, когато съчетаем иновациите с фокус върху клиентите и непрекъснатото развитие на нашите хора. Лидерската ни позиция в сектора не е самоцел, а отговорност да продължаваме да задаваме посоката на дигиталната трансформация в България и да помагаме на бизнесите и обществото да растат заедно с нас“, сподели Илияна Захариева, директор „Корпоративни комуникации“ в А1.

А1 е начело на пазара на телекомуникационни услуги и на ICT бизнеса в България с ръст на общите приходи на годишна база от 17,07%, достигащи до над 1,47 млрд. лева и EBITDA от 594 млн. лева. За поредна година тя е най-голямата ICT компания и лидер в системната интеграция в страната според класацията К100 с приходи от 290,7 млн. лева. Телекомът развива партньорства с глобалните технологични лидери и предлага на бизнес организациите в страната технологични решения в сферата на софтуер като услуга, инфраструктура като услуга и системна интеграция. А1 беше отличена и от световната организация Ookla като операторът с най-бързата мобилна мрежа в България.

Успехите на компанията са резултат от нейната целенасочена стратегия за инвестиции в иновации и мрежова инфраструктура, както и от ангажимента към създаването на стойност за клиентите и партньорите, което я утвърждава като лидер в дигиталната трансформация в страната.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*